**2020-RA IS MEGHIRDETI RANGOS DIZÁJVERSENYÉT A LEXUS**

**A mára a nemzetközi dizájnvilág élvonalbeli szereplőjének számító Lexus továbbra is elkötelezett támogatója a feltörekvő tervezőknek, ezért idén nyolcadik alkalommal, a 2020-as évre is meghirdetik a rangos** [**Lexus Design Award**](LexusDesignAward.com)**-ot. A program egyedülálló lehetőséget kínál a hat döntős számára, akiket személyesen választanak ki és mentorálnak a dizájn legismertebb szakértői. A döntősök a világhírű Milánói Dizájn Héten kapnak lehetőséget arra, hogy a nagyközönségnek is bemutassák prototípusaikat.**

Elindult a jelentkezés a Lexus International éves dizájnversenyére: a Lexus Design Award immár nyolcadik alkalommal nyújt egyedülálló lehetőséget fiatal tervezők számára, hogy bemutassák és kiaknázzák tehetségüket. A 2013-ban alapított díjat azért hozták létre, hogy feltörekvő tervezőket támogassanak és segítsenek. A programot folyamatosan fejlesztik; célja az inspiráció, amely a szebb holnap eljövetelét segítő újításokat eredményez. A jelentkezők száma folyamatosan nő: tavaly 65 országból 1548 tervet adtak be, amelyek közül sok a technológia adta új lehetőségeket használta ki. A 2019-es győztes alkotás Lisa Marks lett “Algoritmusos csipke” című munkája lett, amely egy a 16. századi csipkeminták hagyományát a fejlett háromdimenziós modellezéssel ötvözve született egyedi melltartó a maszektómián átesett nők számára, akik legyőzték az emlőrákot.

 A tavalyihoz hasonlóan a jelentkezőknek most is azt kell bemutatniuk, hogy kreatív ötleteik milyen módon fejezik ki a Lexus három fontos jellemzőjét: előrelátó, innovatív és magával ragadó. A pályázóknak emellett azt is hangsúlyozniuk kell, hogy a dizájn milyen módon veszi figyelembe az egyén és a társadalom szükségleteit. A Lexus 2020 elején jelenti majd be a hat döntős nevét, akik egyedülálló és rendkívüli mentorálási programban vehetnek részt New Yorkban, ahol különböző területek vezető dizájnerei adnak majd nekik tanácsokat. A döntősök egyenként akár 3 millió jent (több mint 25.000 dollárt) költhetnek tervük prototípusának elkészítésére, amit a 2020-as Milánói Dizájn Héten a Lexus standján állítanak ki. Utóbbi a világ legnagyobb formatervezési kiállítása (más néven Salone Del Mobile), ameéy számos kategóriában, a bútoroktól a divaton át a textiliparig vonultatja fel a különböző márkák és formatervezők kiállításait és eseményeit. Miután a hat döntős bemutatta prototípusát, a Lexus Design Award csúcspontja a fődíj nyertesének kihirdetése. A prototípusok bemutatása és a győztes kihirdetése a Milánói Dizájn Hét sajtónapján történik, nemzetközi színpadon. A Lexus Design Award bíráinak és mentorainak teljes listáját 2019 őszén jelentik be. A Lexus Design Award versenyére 2019. augusztus 1-től október 14-ig lehet jelentkezni.

**JELENTKEZÉS A 2020-AS LEXUS DESIGN AWARD VERSENYRE**

|  |  |
| --- | --- |
| Cím | Lexus Design Award 2020 |
| Jelentkezés ideje | 2019. augusztus 1.- október 14. |
| Az elbírálás feltételei | * Mennyire előrelátó
* Figyelembe veszi-e az elgondolás mind az egyén, mind a társadalom szükségleteit
* Innovatív-e
* Új gondolkodásmódot és eredetiséget mutat-e be a dizájn, mind tervezési, mind kivitelezési szinten
* Mennyire magával ragadó
* Elgondolkodtató és meggyőző-e a dizájn mind tervezési, mind kivitelezési szinten
 |
| Bírák | Bejelentés 2019-ben |
| Mentorok | Bejelentés 2019-ben |
| Díjazott kategóriák | * Egy fődíj győztes (a hat döntős közül kiválasztva)
* Hat döntős
 |
| Díjak/juttatások | * A hat döntős meghívást kap a mentorálási programba - találkozó a különböző területekről érkező mentorokkal, akik segítséget adnak a prototípus megalkotásához
* A hat döntős meghívást kap a Milánói Dizájn Hétre\*
* A hat prototípust kiállítják a Lexus bemutató területén, a 2020-as Milánói Dizájn Héten
* A hat döntős egyenként maximum 3 millió jent (több mint 25.000 dollárt) költhet a prototípus legyártására. A modelleket 2020 januárja és márciusa között kell elkészíteni

\*Megjegyzés: csak egy ember kap meghívást, függetlenül attól, hogy a pályázat egyéni vagy csoportos munka |
| Szervező | Lexus International |
| Jelentkezés módja | További információ a [LexusDesignAward.com](http://lexusdesignaward.com) honlapon |

**A LEXUS DESIGN AWARD**

Az először 2013-ban megrendezett Lexus Design Award egy nemzetközi dizájnverseny a világ minden tájáról érkező, feltörekvő alkotók számára. A verseny a dizájnerek és alkotók támogatásával előmozdítsa a társadalmat érintő olyan ötletek megvalósulását, amelyek a jövőt jobb irányban alakítják. A verseny egyúttal egyedülálló lehetőséget teremt négy döntősnek, hogy mentoráltként nemzetközileg elismert dizájnerekkel dolgozhassanak együtt, terveikből prototípust készíthessenek, és azokat a nemzetközi dizájn legrangosabb eseményein állíthassák ki.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990E-mail: zsombor.varga@toyota-ce.com